
 రాధిక స్పృహలో లేకపోవడంవల్ల ఆమె వివరాలు సరిగ్గా తెలుసుకోలేకపోయారు. పోలీసు అధికారులు. టాక్సీ అతని ద్వారా మిసెస్ రాఘవన్ అడ్రసు తెలుసుకుని జరిగిన సంగతి ఆమెతో చెప్పారు. వెంటనే ఆమె ఆసుపత్రికి వెళ్ళింది. రాధికకి బ్లెడ్ ఎక్కిస్తున్నారు. అక్కడి డాక్టర్లని కలిసి ఆమె ఫలానా అని చెప్పి ఎంత ఖర్చయినా సరే ట్రీట్ మెంటు సరిగా చెయ్యమని చెప్పింది. ఆమె దగ్గర వుండడానికి రాత్రింబవళ్ళు ఒక ఆయాని ఏర్పాటు చేసింది. మధన్ ని కలుసుకుందామని ఎన్నోసార్లు ప్రయత్నం చేసినా నెల్లూరు హాస్పిటల్ ఆ వూరు తెలియలేదు. ఏం చెయ్యాలో దిక్కుతోచలేదు ఆమెకి. ఒకసారి ఈ కాగితం కోసం వెతకడం మొదలెట్టింది. ఎక్కడా కనబడలేదు. ఇంట్లో దొరుకుతుందేమోనని ఇంటివైపు వెళ్ళింది. అక్కడ ఒక పోస్టు కార్డు పడి వుంది. అది తీసి చదవడం సభ్యత కాదని తెలిసినా, ఏమైనా ముఖ్య విషయాలున్నాయేమోనని చదివింది. అది రాధిక తమ్ముడు రాసిన ఉత్తరం. పంపిన డబ్బు అందింది. తండ్రిగారు ఆ క్రితం రోజే కాలం చేశారని. గోరుచుట్టుకిది రోకటిపోటు లాంటి ఈ వార్త రాధికకి స్పృహ వచ్చాక కూడా చెప్పకూడదనుకుంది. ఆ ఉత్తరాన్ని తీసి జాగ్రత్తగా పర్సులో పెట్టుకుంది. పరిస్థితులు వివరిస్తూ రాధిక తమ్ముడికి ఆ అడ్రసు ప్రకారం తానే జవాబు రాసేసింది. మిసెస్ రాఘవన్.
 రాధిక ఆక్సిడెంటు సంగతి ఊరంతా పాకిపోయింది. కొందరు అభిమానులు ఆసుపత్రికి కూడా వచ్చి చూసి వెళ్ళారు. వారంరోజులు గడిచినా రాధికకి స్పృహ రాలేదు. రోజుకొకసారి మిసెస్ రాఘవన్ రాధిక ఇంటికి వెళ్ళివొక గంటసేపు కూర్చుని వస్తోంది. మధన్ దగ్గరనుంచి ఉత్తరమయినా వస్తుందేమోనని. ఈ మధ్యలో రాధిక కారు ప్రమాదం గురించి పేపర్లలో వచ్చింది. అది చూసి అయినా మధన్ వస్తాడేమోనని ప్రతిరోజూ మిసెస్ రాఘవన్ ఇంటికి వెళ్ళి కాస్సేపు కూర్చొని వస్తోంది. 
 ఆ రోజు 'టెలిగ్రాం" అన్నకేక విని లేచి వెళ్ళి సంతకం చేసి టెలిగ్రాం పుచ్చుకుంది మిసెస్ రాఘవన్. విప్పి చదివింది. "అరైవ్ డ్..... ఫ్రమ్... అమెరికా,. టు....,డే.. రీచింగ్ మెడ్రాస్ టుమారో మీట్ ఏర పోర్టు సత్యం." అని వుంది. ఈ సత్యం ఎవరో ఏమిటో ఏమీ అర్థం కాలేదు. టెలిగ్రాం ఎక్కడినుంచి వచ్చిందో తిప్పి చూసింది. ఢిల్లీ నుంచి వచ్చింది. అంటే సత్యం అమెరికా నుంచి ఢిల్లీ వచ్చేశారన్నమాట. రేపు మెడ్రాస్ వస్తున్నారు. ఈ సత్యం ఎవరో ఎలా గుర్తుపట్టాలి. బహుశా సత్యంగారు మధన్ గారికి బంధువులో ముఖ్యులైన స్నేహితులో అయి వుండాలి. లేకపోతే అమెరికా నుంచి ఇండియాలో అడుగుపెట్టిన మరుక్షణమే మధన్ కి టెలిగ్రాం ఎందుకిస్తారు? ఎలాగైనా ఇతన్ని కలుసుకుంటే తన బాధ్యత కొంతవరకు తగ్గుతుందనుకుంది. కాని ఎలా? ఎవరు సత్యమో ఏర్ పోర్టులో గుర్తుపట్టడం ఎలా? ఎంత ఆలోచించినా అంతుపట్టలేదు. చివరికి, ఏర్ పోర్టుకి వెళ్ళి, సత్యం కోసం కౌంటర్ దగ్గిర అనౌన్స్ చేయించాలనుకుంది, అప్పుడు తనను తాను పరిచయము చేసుకుని విషయాలన్నీ చెప్పాలనుకుంది. 
 "ఏ..... పాసింజర్.... ఫ్రమ్ ఢిల్లీ..... మిస్టర్ సత్యం వాంటెడ్.... ప్లీజ్.... కమ్.... టు.... ది.... కౌంటర్....." అని అనౌన్స్ మెంటు మోగిపోతోంది.
 "ఏస్.. ఐ.... యామ్.... సత్యం" అన్నాడు సత్యం కౌంటర్ దగ్గిరకొచ్చి.
 "మీకోసం ఎవరో వచ్చారు" అని మిసెస్ రాఘవన్ ని చూపించాడు కౌంటర్ క్లర్క్.
 "ఐ.... యామ్... మిసెస్ రాఘవన్" నమస్కారం చేసింది. పరిచయం చేసుకుంటూ.
 "నమస్కారం ఎవరు మీరు? ఏం కావాలి." అన్నాడు మృదువుగా వినయం వుట్టిపడుతూ సత్యం. 
 "నేను మధన్ దగ్గర నుంచి వచ్చాను మీరు వారికి పంపిన టెలిగ్రాం చూసి. రండి వెళదాం" అంది.
 "మధన్ రాలేదా? అయితే మీరెవరు? కనీసం రాధికయినా రాలేదా?" అన్నాడు సత్యం వారు రానందుకు విచారాన్ని తెలియబరుస్తూ. "రండి చెబుతాను" అంది. ఆమె వెనకే నడిచాడు సత్యం. లగేజ్ తీసుకుని టాక్సీలో పెట్టించింది. ఇద్దరూ టాక్సీ ఎక్కారు. అన్ని విషయాలు వివరంగా చెప్పింది మిసెస్ రాఘవన్. తనులేని ఈ ఒక్క సంవత్సరం లోపల, మధన్ ఉద్యోగం మానెయ్యడం రాధిక, మధన్ మధ్య మనస్పర్థలు, మధన్ తండ్రి జబ్బు. రాధిక తండ్రి మరణం, ఆమె కారు ప్రమాదం, ఇవన్నీ విని దేనికి సానుభూతి తెలపాలో, అసలు ఏం చెయ్యాలో అంతా అయోమయంగా అనిపించింది సత్యానికి.
 "ముందు తిన్నగా ఆసుపత్రికి వెళదాం. రాధికని చూడాలి" అన్నాడు.
 టాక్సీ ఆసుపత్రి ఆవరణలో ఆగింది.
 తలకి గాయాలతో, మంచంమీద పడున్న రాధికని చూస్తే దుఃఖం పొంగుకొచ్చింది సత్యానికి. పసిపిల్లాడిలా ఏడుస్తున్న సత్యాన్ని ఓదార్చింది మిసెస్ రాఘవన్. డాక్టర్ల నడిగాడు రాధిక కండిషన్ ఎలా వుందని సత్యం. బి.పి. నార్మల్ గానే వుందని, హార్ట్ జనరల్ కండిషను కూడా నార్మల్ గానే వుందనీ, స్పృహ వస్తే తప్ప మిగతా విషయాలు చెప్పలేమని అన్నారు. తలకి గాయం తగిలింది. అందులోనూ పదిరోజుల నుంచి స్పృహ లేకుండా పడుండడం వల్ల మెదడు దెబ్బతింటుందేమోనన్న సందేహం! సత్యాన్ని పీడించేస్తోంది. ఆ భయంతోనే ఈ విషయం ఏ డాక్టర్ని అడిగినా "ఇప్పుడేమీ చెప్పలేము" అనే అన్నారు. 
 తప్పనిసరిగా మర్నాడు ఆఫీసుకి వెళ్ళాడు సత్యం. మధన్ లేని ఆఫీసు. వల్లకాడులా అనిపించింది సత్యానికి. మధన్ ని గురించి నలుగురూ నాలుగు రకాలుగా చెప్పుకోవడం, బాధ కలిగించింది. "భార్యని అదుపులో పెట్టుకోలేని అసమర్థుడనీ, ఆడదాని, కోసం పిచ్చెక్కి ఉద్యోగాన్ని కూడా వదులుకున్న పిచ్చివాడనీ అసలు అటువంటి అమ్మాయిని ఆలిగా ఎన్నుకున్న అమాయకుడనీ, మరికొందరు ఏది ఏమైనా, అందాల చిలుకకి భర్త అయిన అదృష్టవంతుడని," ఈ రకమైన విమర్శలను వినీ వినీ, ఆఫీసంటే అసహ్యం వేసింది సత్యానికి. అదే మనదేశంలో, వాళ్ళింట్లో ఏమిటి వండుకుంటారో ఏం తింటారో, అతని ఉద్యోగమూ, జీవితము, అప్పూ, ఆస్తి పూర్తీ బయోడేటా అంతా మనకి ఇష్టం వున్నా లేకపోయినా వారు చూసుకోవడం. ఇతరులు విషయాలలో జోక్యం చేసుకోకపోవడం, మన సంప్రదాయానికే విరుద్ధం. పైగా తోటిమనిషి కష్టాలలో వుంటే సానుభూతి చూపించకపోగా, హేళన చెయ్యడమో, అమెరికా అంత ఎత్తు మనం ఎదగాలంటే కొన్ని వందల సంవత్సరాలు కావాలి గాబోలు, అంటూ విసుక్కున్నాడు సత్యం. ఆఫీసు మీద విరక్తి పుట్టింది. ఆఫీసు వారందరూ వచ్చి, శుభాకాంక్షలు చెబుతున్నారు. మధన్ లేనిలోటు, లోటుగానే అనిపించింది. అందుకే నెలరోజులు సెలవుపెట్టి ఇంటికొచ్చేశాడు సత్యం. 
 సత్యం ఇంటి తాళం చెవులు మధన్ ఎక్కడ పెట్టాడో, యెంత వెతికినా కనిపించలేదు సత్యానికి. అందుకని మధన్ ఇంట్లోనే వుంటున్నాడు. హోటల్ నుంచి క్యారియర్ తెప్పించుకుని తింటూ వీలైనంతమట్టుకు హాస్పిటల్ లో రాధిక దగ్గరే వుంటున్నాడు సత్యం. మిసెస్ రాఘవన్ కూడా రోజుకొక్కసారైనా వచ్చి వెళుతోంది.

 raadhika spruhalo lekapovadamvalla aame vivaraalu sarigga telusukolekapoyaru. polisu adhikaarulu. taxi athani dwara misses raghavan adrasu telusukuni jarigina sangati aametho cheppaaru. ventane aame aasupatriki vellindi. raadhikaki blead ekkistunnaru. akkadi daaktarlani kalisi aame falana ani cheppi entha kharchaina sare treate mentu sarigaa cheyyamani cheppindi. aame daggara vundadaaniki raatrimbavallu oka aayaani erpaatu chesindi. madhan ni kalusukundamani ennosaarlu prayatnam chesina nelluru haspital aa vuuru teliyaledu. yem cheyyaalo dikkutochaledu aameki. okasari ee kaagitam kosam vetakadam modalettindi. ekkada kanabadaledu. intlo dorukutundemonani intivaipu vellindi. akkada oka postu kaardu padi vundi. adhi teesi chadavadam sabhyata kaadani telisina, emaina mukhya vishayaalunnaayemonani chadivindi. adhi raadhika tammudu raasina uttaram. pampina dabbu andindi. tandrigaaru aa kritam roje kaalam chesarani. goruchuttukidi rokatipotu lanti ee vaarta raadhikaki spruha vachaka kuudaa cheppakudadanukundi. aa uttaraanni teesi jaagrattagaa parsulo pettukundi. paristhitulu vivaristuu raadhika tammudiki aa adrasu prakaaram taane jawabu rasesindi. misses raghavan.
 raadhika aaksidentu sangati oorantaa paakipoyindi. kondaru abhimaanulu aasupatriki kuudaa vachi chusi vellaaru. vaaramrojulu gadichina raadhikaki spruha raledu. rojukokasari misses raghavan raadhika intiki vellivoka gantasepu kuurchuni vastondi. madhan daggaranunchi uttaramayinaa vastundemonani. ee madhyalo raadhika kaaru pramaadam gurinchi peparlalo vachindi. adhi chusi aina madhan vastademonani pratiroju misses raghavan intiki velli kassepu kuurchoni vastondi. 
 aa roju 'teligram" annakeka vini lechi velli santakam chesi teligram puchukundi misses raghavan. vippi chadivindi. "araiv d..... frum... america,. tu....,dee.. reaching medras tumaro meat era portu satyam." ani vundi. ee satyam evaro emito emi artham kaaledu. teligram ekkadinunchi vachindo tippi chusindi. dhilli nunchi vachindi. ante satyam america nunchi dhilli vachesarannamata. repu medras vastunnaaru. ee satyam evaro ela gurthupattaali. bahusa satyamgaaru madhan gaariki bandhuvulo mukhyulaina snehitulo ayi vundaali. lekapothe america nunchi indialo adugupettina marukshaname madhan ki teligram endukistaaru? elagaina itanni kalusukunte tana baadhyata kontavaraku taggutundanukundi. kaani ela? evaru satyamo er portulo gurthupattadam ela? entha aalochinchinaa antupattaledu. chivariki, er portuki velli, satyam kosam counter daggira anouns cheyinchaalanukundi, appudu tananu taanu parichayamu chesukuni vishayaalannii cheppalanukundi. 
 "e..... pasinjar.... frum dhilli..... mister satyam wanted.... please.... kam.... tu.... dhi.... counter....." ani anouns mentu mogipotondi.
 "yes.. ai.... yam.... satyam" annadu satyam counter daggirakochi.
 "meekosam evaro vachaaru" ani misses raghavan ni chuupimchaadu counter clerk.
 "ai.... yam... misses raghavan" namaskaram chesindi. parichayam chesukuntu.
 "namaskaram evaru meeru? yem kavali." annadu mruduvugaa vinayam vuttipadutuu satyam. 
 "nenu madhan daggara nunchi vachanu meeru vaariki pampina teligram chusi. randi veladaam" andi.
 "madhan raleda? ayithe meerevaru? kaneesam radhikayina raleda?" annadu satyam vaaru raananduku vichaaraanni teliyabarustuu. "randi chebutaanu" andi. aame venake nadichaadu satyam. lagej teesukuni taxilo pettinchindi. iddaruu taxi ekkaaru. anni vishayaalu vivaramgaa cheppindi misses raghavan. tanuleni ee okka samvatsaram lopala, madhan udyogam maneyyadam raadhika, madhan madhya manasparthalu, madhan tandri jabbu. raadhika tandri maranam, aame kaaru pramaadam, ivannee vini deniki saanubhooti telapaalo, asalu yem cheyyaalo antaa ayomayamgaa anipinchindi satyaaniki.
 "mundu tinnagaa aasupatriki veladaam. raadhikani chudali" annadu.
 taxi aasupatri aavaranalo aagindi.
 talaki gaayaalato, manchammeeda padunna raadhikani chuste dukkham pongukochindi satyaaniki. pasipilladila edustunna satyaanni odaarchindi misses raghavan. doctorla nadigaadu raadhika condition ela vundani satyam. bi.pi. narmal gaane vundani, hart janaral kandishanu kuudaa narmal gaane vundanee, spruha vaste tappa migata vishayaalu cheppalemani annaru. talaki gaayam tagilindi. anduloonuu padirojula nunchi spruha lekunda padundadam valla medadu debbatintundemonanna sandeham! satyaanni peedinchestondi. aa bhayamtone ee vishayam e daaktarni adigina "ippudemi cheppalemu" ane annaru. 
 tappanisarigaa marnadu aafiisuki vellaadu satyam. madhan laeni aafiisu. vallakadula anipinchindi satyaaniki. madhan ni gurinchi naluguru naalugu rakaluga cheppukovadam, baadha kaliginchindi. "bharyani adupulo pettukoleni asamarthudanee, aadadaani, kosam pichekki udyogaanni kuudaa vadulukunna picchivaadanii asalu atuvanti ammayini aaligaa ennukunna amayakudani, marikondaru edhi emaina, andaala chilukaki bharta ayina adrushtavantudani," ee rakamaina vimarsalanu vinee vinee, afficenta asahyam vesindi satyaaniki. adhe manadesamlo, vaallintlo emiti vandukuntaro yem tintaro, athani udyogamuu, jeevitamu, appoo, aasti puurtii biodeta antaa manaki ishtam vunna lekapoyina vaaru chusukovadam. itarulu vishayaalalo jokyam chesukokapovadam, mana sampradaayaanike viruddham. paiga thotimanishi kashtaalalo vunte saanubhooti chuupinchakapogaa, helana cheyyadamo, america anta ettu manam edagalante konni vandala samvatsaraalu kavali gabolu, antuu visukkunnadu satyam. aafiisu meeda virakti puttindi. aafiisu vaarandaruu vachi, subhaakaankshalu chebutunnaru. madhan laenilotu, lotugaane anipinchindi. anduke nelarojulu selavupetti intikochesadu satyam. 
 satyam inti taalam chevulu madhan ekkada pettado, yentha vetikina kanipinchaledu satyaaniki. andukani madhan intlone vuntunnadu. hotal nunchi carrier teppinchukuni tintuu veelainantamattuku haspital loo raadhika daggare vuntunnadu satyam. misses raghavan kuudaa rojukokkasaraina vachi velutondi.